Document ID: 32003R0312

Ir-Regolament tal-Kunsill (KE) Nru 312/2003
tat-18 ta' Frar 2003
li jimplimenta d-disposizzjonijiet tat-tariffi tal-Komunità stabbiliti fil-Ftehim li jistabbilixxi assoċjazzjoni bejn il-Komunità Ewropea u l-Istati Membri tagħha, minn naħa, u r-Repubblika taċ-Ċili, minn naħa l-oħra
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 133 tiegħu,
Wara li kkunsidra l-proposta mill-Kummissjoni,
Billi:
(1) Il-Ftehim li jistabbilixxi assoċjazzjoni bejn il-Komunità Ewropea u l-Istati Membri tagħha, minn banda, u r-Repubblika taċ-Ċili, mill-banda l-oħra [1], hawnhekk iżjed "il quddiem imsejjaħ" il-Ftehim, "jistipula l-preferenzi tat-tariffi applikabbli għall-prodotti li joriġinaw fiċ-Ċili skond l-Anness III tal-Ftehim."
(2) Deċiżjoni Nru 2002/979/KE [2] dwar il-firma u l-applikazzjoni proviżorja ta' ċerti disposizzjonijiet tal-Ftehim li jipprovdi għall-preferenzi tat-tariffi stipulati fil-Ftehim għandhom ikunu applikabbli fuq bażi temporanja sa meta jidħlu fis-seħħ.
(3) Ir-rati bażi biex jiġu kkalkolati t-tnaqqis tat-tariffi għal dawk stipulati fl-Anness mal-Ftehim.
(4) L-istess metodi tal-kalkolu għandhom japplikaw għar-rati skond il-valur għad-dazji speċifiċi bl-eċċezzjoni tal-każi speċifikati fl-Artikolu 71(2) u (3) tal-Ftehim.
(5) Il-Ftehim jistipula li ċerti prodotti li joriġinaw fiċ-Ċili jistgħu jiġu importati fil-Komunità skond il-limiti tal-kwoti ta' tariffi,b'rata mnaqqsa jew zero tad-dazji tad-dwana. Huwa meħtieġ li jkunu speċifikati l-prodotti eliġibbli għal dawk il-miżuri tat-tariffi, il-volumi u d-dazji tagħhom u l-metodi biex jiġi kkalkolat t-tnaqqis.
(6) Huwa xieraq li jiġu fornuti l-kwoti tat-tariffi li għandhom ikunu amministrati, b'mod ġenerali, fuq bażi li jinqeda l-ewwel min jiġi l-ewwel skond l-Artikoli 308a, 308b u 08ċ tar-Regolament tal-Kummissjoni (KEE) Nru 2454/93 tat-2 ta' Lulju 1993 li jistipulaw id-disposizzjonijiet għall-implementazzjoni tar-Regolament tal-Kunsill (KEE) Nru 2913/92 li jistabbilixxi il-Kodiċi Doganali tal-Komunità [3]. Il-kwota tat-tariffi għal ċerti prodotti għandhom jiġu amministrati skond sistema li tkun ibbażata fuq importazzjoni u esportazzjoni u li għandha titwettaq mill-Kummissjoni.
(7) Il-kodiċi tan-Nomenklatura Magħquda msemmija f'dan ir-Regolament għal dawk tan-Nomenkalutra Magħquda għall-2003, kif hemm provdut fir-Regolament tal-Kunsill (KEE) Nru 2658/87 tat-23 ta' Lulju 1987 dwar it-tariffa u n-nomenklatura ta' statistika dwar it-Tariffa Komuni tad-Dwana [4]. L-emendi għan-Nomenklatura Magħquda u l-kodiċi Taric adottati wara l-2002 mgħandhomx jirriżultaw f'tibdiliet tas-sustanza fi ftehimiet jew atti oħra milħuqa bejn il-Komunità u ċ-Ċili. Huwa xieraq, għalhekk, li jiġi provdut li l-emendi u adattamenti tekniċi għall-Anness tar-Regolamenti meħtieġa bl-emendi għan-Nomenklatura Magħquda jistgħu jiġu adattati mill-Kummissjoni, megħjuna mill-Kumitat tal-Kodiċi Doganali, skond id-Deċiżjoni tal-Kunsill 1999/468/KE tat-28 ta' Ġunju 1999 li tistipula l-proċeduri biex jeżerċitaw is-setgħat implimentattivi mogħtija lill-Kummissjoni [5]. Huwa wkoll xieraq li jiġi provdut li wieħed għandu jsegwi l-istess proċedura biex jiġu adottati l-emendi u adattamenti tekniċi ma' l-Anness tar-Regolamenti meħtieġa bl-emendi tal-Ftehim, jew id-deċiżjonijiet meħuda mis-saħħa tagħha, jew ftehimiet oħra bejn il-partijiet.
(8) Fl-interess biex jkkumbattu l-frodi, huwa meħtieġa li jipprovdu l-importazzjonijiet preferenzali fil-Komunità jistgħu jkunu soġġetti għal sorveljanza,
ADOTTAT DAN IR-REGOLAMENT:
Artikolu 1
1. Għall-finijiet biex jimplimentaw il-preferenzi tat-tariffi stipulati fil-Ftehim:
(a) it-terminu "dazju MFN" għandu jfisser id-dazji speċifikati f'Parti Tnejn ta' l-Anness tar-Regolamenti (KEE) Nru 2658/87. Madankollu mgħandux ifisser dazju stipulat skond il-qafas ta' kwota ta' tariffa skond l-Artikolu 26 tat-Trattat jew l-Anness 7 tar-Regolamenti (KEE) Nru 2658/87;
(b) bla ħsara bħall-paragrafu 2, ir-rata finali tad-dazju preferenzali għandha titqarreb lejn l-ewwel punt deċimali.
2. Billi r-riżultat biex tiġi kkalkolata r-rata preferenzali tad-dazju huwa wieħed minn dawn li ġejjin, ir-rata preferenzali għandha tiġi kkunsidrata bħala eżenzjoni sħiħa:
(a) 1 % jew anqas fil-każ ta' dazji skond il-valur, jew
(b) EUR 2 jew anqas kull ammont individwali ta' l-ewro fil-każ ta' dazji speċifiċi.
3. Billi d-dazji doganali jinkludu dazju skond il-valur ma' dazju minimu jew massimu, it-tnaqqis preferenzali għandu japplika wkoll għal dak id-dazju minimu jew massimu. Għall-prodotti elenkati fl-Anness I tal-Ftehim skond il-kategoriji "EP" u "SP", it-tnaqqis preferenzali għandu jgħodd biss għad-dazju skond il-valur u skond l-Anness I tal-Ftehim. Jekk id-dazji doganali jinkludu aktar minn dażju speċifiku wieħed, it-tnaqqis preferenzali għandu japplika għad dawk id-dazji kollha u skond l-Anness I tal-Ftehim.
Artikolu 2
1. Il-Kummissjoni għandha tiftaħ kwoti għat-tarifi kull sena għall-prodotti li kjoriġinaw fiċ-Ċili stipulati fl-Anness. Id-dazji doganali fuq dawn il-prodotti għandhom jitnaqqsu għal-livelli previsti għal u skond il-limiti tal-kwoti tat-tariffi speċifikati f'dak l-Anness.
2. It-tnaqqis tad-dazju msemmi fl-Anness huwa muri bħala perċentwal tad-dazji doganali applikati effettivament għall merkanzija li toriġina fiċ-Ċili barra mill-kwoti tat-tariffi li hemm provdut dwarhom fl-Anness meta jkun dikjarat għar-rilaxx biex jiċċirkolaw b'mod liberu.
3. Il-kwoti tat-tariffi msemmija fl-anness għandhom jinfetħu kull sena għal perjodu ta' tnax-il xahar mill-1 ta' Jannar. Madankollu, fl-2003 u bl-eċċezzjoni għall-kwota li hemm riferenza għaliha fl-Artikolu 4(2), il-volum ta' dawn il-kwoti għandu jitnaqqas bil-għadd ta' wieħed minn kull tnax li jikkorrispondi max-xhur kalendarji qabel ma dan ir-Regolament jidħol fis-seħħ.
4. Kwota tat-tariffa skond il-kategorija ta' eliminazzjoni tat-tariffi stipulata fl-Anness I tal-Ftehim għandha tintemm meta d-dazju preferenzali jkun kompletament eliminat skond l-orarju tiegħu.
Artikolu 3
1. Il-volum ta' kull sena tal-kwoti tat-tariffi fl-ordni Nri 09.1921, 09.1922, 09.1923 u 09.4181 fl-Anness għandu jiżdied suċċessivament b'10 % kull sena tal-kwantità oriġinali mill-1 ta' Jannar 2004.
2. Il-volum ta' kull sena tal-kwoti tat-tariffi fl-ordni Nri 09.1924, 09.1925, 09.1926, 09.1927, 09.1928, 09.1929 u 09.1930 fl-Anness għandu jiżdied suċċessivament b'5 % kull sena tal-kwantità oriġinali mill-1 ta' Jannar 2004.
Artikolu 4
1. Bl-eċċezzjoni tal-kwota tat-tariffa fl-ordni numru 09.4181, il-kwoti tat-tariffi previsti fl-Anness għandhom ikunu amministrati skond l-Artikoli 308a, 308b u 308ċ tar-Regolamenti (KEE) Nru 2454/93.
2. Il-Kummissjoni għandha tistipula r-regoli ta' l-amministrazzjoni għall-kwota tat-tariffi skond l-ordni numru 09.4181.
Artikolu 5
L-emendi u l-adattamenti tekniċi ta' l-Anness ta' dan ir-Regolament meħtieġa b'riżultat ta' l-emendi tan-Nomenklatura Magħquda u l-kodiċi Taric jew li jirriżultaw mill-emenda ta' dan il-Ftehim, jew minn deċiżjonijiet tal-korpi konġunti stabbiliti minn dan il-Ftehim, jew mill-konklużjoni ta' ftehimiet, protokolli jew skambji oħra ta' ittri bejn il-Komunità u ċ-Ċili għandhom jiġu adottati mill-Kummissjoni skond il-proċedura stipulata fl-Artikolu 6(2).
Artikolu 6
1. Il-Kummissjoni għandha tkun megħjuna mill-Kumitat tal-Kodiċi Doganali, hawnhekk iżjed "il quddiem imsejħa" il-Kumitat.
2. Fejn issir riferenza għal dan il-paragrafu, għandhom japplikaw l-Artikoli 4 u 7 tad-Deċiżjoni 1999/468/KE.
Il-perjodu ta' żmien preskritt fl-Artikolu 4(3) tad-Deċiżjoni 1999/468/KE għandu jkun ta' tliet xhur.
3. Il-Kumitat għandu jadotta r-regoli tiegħu ta' proċedura.
Artikolu 7
1. Prodotti mqiegħda għaċ-ċirkulazzjoni libera bil-benefiċċju tar-rati preferenzali li hemm provut dwarhom fil-Ftehim jistgħu jkunu soġġetti għal sorveljanza. Il-Kummissjoni f'konsultazzjoni ma' l-Istati Membri għandha tiddeċiedi l-prodotti li għalihom tkun tapplika din is-sorveljanza.
2. Għandu japplika l-Artikolu 308d tar-Regolament (KEE) Nru 2454/93.
3. L-Istati Membri u l-Kummissjoni għandhom jikkoperaw mill-qrib biex jiżguraw li s-sorveljanza li hemm riferenza għaliha fil-paragrafu 1 tkun imħarsa.
Artikolu 8
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
Għandu japplika mid-data ta' l-applikazzjoni temporanja ta' ċerti disposizzjonijiet tal-Ftehim.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-18 ta' Frar 2003.

Labels: 3
15
18